open-index/open-wikipedia-markdown huggingface dataset:
ودیوالیکھا رمن

**ودیوالیکھا رمن** (پیدائش 4 نومبر 1991) ، جسے ودیو رمن کے نام سے بھی جانا جاتا ہے ، ایک بھارتی فلمی اداکارہ اور تھیٹر اداکارہ ہیں، جو زیادہ تر تیلگو فلموں میں کامیڈی کرتی نظر آتی ہیں۔ ودیوا لیکھا رمن اداکار موہن رمن کی بیٹی ہیں، ودیوا لیکھا نے فلمی کیرئیر کا آغاز ہدایت کار گوتم مینن کی 2012ء کی فلم نیتھانے این پونواسنتہم سے کیا۔ 

## ابتدائی زندگی
ودیوالیکھا رمن نے اسکول کی تعلیم ودیا مندر سینئر سیکنڈری اسکول میں کی اور بعد میں ایم سی ٹی ایم میٹرکیولیشن میں تعلیم حاصل کی ، جہاں انھوں نے تھیٹر اور اداکاری میں دلچسپی پیدا کی۔ انھوں نے ایم او پی وشنو کالج میں اپنے کالج کی تعلیم کے دوران اسٹیج پروڈکشن کرتے ہوئے مقبولیت حاصل کی ، جہاں انھوں نے بصری مواصلات میں ڈگری حاصل کی۔

ودیوالیکھا رمن کو تھیٹر کا 7 سال سے زیادہ تجربہ رہا ہے۔ اس نے گوتم مینن کی 2012 کی دو لسانی فلموں *نیتھانے این پونواسنتہم (تیلگو)*اور *ایٹو وللیپویندی مانسو* (تمل) میں جینی کا کردار ادا کیا ، جو سامنتھا اکنینی کی ایک دوست کا کردار تھا۔ ودیوالیکھا رمن نے اس کے بعد سندر سی کی فلم *تھییا ویلئی سیئیانم کمارو* میں این سنتھنم کے مدمقابل اہم کردار ادا کیا ہے،  اس کے علاوہ انھوں نے *مالینی 22 پلیام کوٹائی* اور تیلگو فلم *رمیا وستاویہ*میں بھی کام کیا۔ وہ 2014 میں پونگل کی ریلیز ہونے والی وجے کی تمل فلم *[[جلا (2014ء فلم)|جللا]]* اوراجیت کمار کی فلم *ویرم* میں معمولی کرداروں میں نظر آئیں۔  فلم ویرم کے لیے انھیں ایڈیسن ایوارڈ برائے بہترین کامیڈین کا ایوارڈ ملا ، 2014ء میں ریلیز فلم رن راجا رن کے لیے نندی ایوارڈ برائے بہترین کامیڈین ایوارڈ سے نوازا گیا۔

2015ء میں ودیوالیکھا رمن کئی اہم فلموں میں نظر آئیں جن میں شیواکارتھین کی فلم کاکی سٹائی، وجے کی فلم پُلی، اجیت کمار کی فلم ویدالم، سوریا کی فلم ماس، وشنو منچو کی فلم ڈائنامائیٹ شامل ہیں۔ 2016ء میں اللو ارجن کی فلم سرائنوڈو، رام چرن کی فلم دھروا، 2017ء میں نینو کوری ، گوتم نندا، راجا دی گریٹ، 2018ء میں بھاگمتی، انٹیلیجنٹ، تھولی پریما، کرشنا ارجن یدھم، اچاری امریکا یاترا، چی لا سو، سرینیواس کلیانم، پیپر بوائے اور ساویاساچی جیسی اہم فلموں کا حصہ رہیں۔ 2019ء میں ودیو لیکھا مہیش بابو کی فلم مہارشی اور اکھل اکنینی کی فلم مسٹر مجنوں میں مختصر کردار میں نظر آئیں۔

## ذاتی زندگی
اداکارہ ودیوالیکھا رمن ہندوستانی تمل فلم اور تمل ٹیلی ویژن اداکار موہن رمن کی بیٹی ہیں ، جبکہ ان کے دادا ممتاز وکیل وی پی رمن تھے۔ ایک اور چچا ، پی ایس رامن ، تمل ناڈو کے سابق ایڈووکیٹ جنرل تھے۔ جبکہ اس کی کزن گیتانجلی نے ممتاز تامل فلم ساز سیلورراگھون سے شادی کی ہے۔

## فلموں کی فہرست

## حوالہ جات

## بیرونی روابط

* 

زمرہ:چنائی کی اداکارائیں
زمرہ:بھارتی خواتین مزاح کار
زمرہ:اکیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:1991ء کی پیدائشیں
زمرہ:بقید حیات شخصیات
زمرہ:تمل سنیما کی اداکارائیں
زمرہ:تیلگو سنیما کی اداکارائیں
زمرہ:نندی اعزاز یافتہ شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:تیلگو اداکارائیں
عسجد رضا خان

**مفتی عسجد رضا خان قادری نوری** ایک ہندوستانی عالم دین، ممتاز مفتی اور بریلوی مکتب فکر کے موجودہ روحانی پیشوا ہیں۔ آپ معروف عالم دین مفتی محمد اختر رضا خان ازہری (تاج الشریعہ) کے اکلوتے صاحبزادے اور جانشین ہیں۔ بھارت میں اہل سنت و جماعت کی اکثریت نے انھیں اپنے وقت کا قاضی القضات (چیف جسٹس برائے شرعی امور) تسلیم کیا ہے۔ آپ امام احمد رضا خان بریلوی کے خاندان کے موجودہ سربراہ اور سلسلہ قادریہ رضویہ کے اہم شیخ ہیں۔

## ابتدائی زندگی اور تعلیم
مفتی عسجد رضا خان کی ولادت 14 شعبان المعظم 1390ھ بمطابق 14 اکتوبر 1970ء کو محلہ خواجہ قطب، بریلی میں ہوئی۔ ان کا اصل نام محمد منور رضا محامد رکھا گیا اور عرفیت 'محمد عسجد رضا' قرار پائی۔ جب آپ کی عمر 4 سال، 4 ماہ اور 4 دن ہوئی تو برصغیر کے مشہور عالم اور آپ کے دادا مفتی مصطفیٰ رضا خان (مفتی اعظم ہند) نے ان کی تسمیہ خوانی کی اور انھیں عالم باعمل بننے کی دعا دی۔

ابتدائی تعلیم اپنے والدین سے حاصل کی۔ اس کے بعد انھوں نے اسلامیہ انٹر کالج، بریلی سے عصری تعلیم مکمل کی اور بعد ازاں دینی تعلیم کے لیے جامعہ رضویہ منظر اسلام میں داخلہ لیا اور علوم اسلامیہ پر عبور حاصل کیا۔

## خاندانی پس منظر اور شادی
 
آپ امام احمد رضا خان بریلوی کے پڑپوتے ہیں۔ آپ کا عقد 17 فروری 1991ء (2 شعبان المعظم 1411ھ) کو مفتی محمد سبطین رضا خان (امین شریعت) کی صاحبزادی سے ہوا۔ اللہ نے انھیں دو صاحبزادوں (محمد حسام احمد رضا اور محمد ہمام احمد رضا) اور چار صاحبزادیوں سے نوازا ہے۔

## دینی و ملی خدمات
مفتی عسجد رضا خان اپنے والد کی حیات میں ہی مختلف کلیدی عہدوں پر فائز ہو کر دینی خدمات انجام دے رہے تھے۔ ان کی موجودہ اہم ذمہ داریاں درج ذیل ہیں:
* **جانشینِ تاج الشریعہ**: 2018ء میں مفتی اختر رضا خان کے وصال کے بعد آپ کو متفقہ طور پر ان کا روحانی جانشین مقرر کیا گیا۔
* **صدر، آل انڈیا جماعت رضائے مصطفیٰ**: آپ اس تاریخی تنظیم کے قومی صدر ہیں، جس کے تحت مسلمانوں کے سماجی، معاشی اور عائلی مسائل کے حل کے لیے کام کیا جاتا ہے۔
* **مہتمم، مرکزی دارالافتاء (بریلی)**: آپ اس ادارے کے مہتمم ہیں جہاں سے ملک اور بیرون ملک سے آنے والے سینکڑوں سوالات کے شرعی جوابات (فتاویٰ) جاری کیے جاتے ہیں۔
* **چیئرمین، امام احمد رضا ٹرسٹ**: اس ٹرسٹ کے زیرِ انتظام مختلف فلاحی اور ملی منصوبے چلائے جاتے ہیں۔

## قاضی القضات کا منصب
مفتی اختر رضا خان کی وفات کے بعد اپریل 2019ء میں بریلی میں منعقدہ 'عرس تاج الشریعہ' کے موقع پر ہندوستان بھر سے آئے ہوئے ممتاز علمائے کرام اور مشائخ عظام نے متفقہ طور پر مفتی عسجد رضا خان کو "قاضی القضات فی الہند" (Grand Mufti of India) کے منصب پر فائز کیا۔ اس منصب کے تحت وہ فقہی اور عائلی امور میں ہندوستانی مسلمانوں کی شرعی رہنمائی کا فریضہ انجام دیتے ہیں۔

## حوالہ جات

|-

زمرہ:احمد رضا خان کا خاندان
زمرہ:بریلوی مکتب فکر کی شخصیات
زمرہ:بھارت کے سنی علما
زمرہ:بقید حیات شخصیات
زمرہ:1970ء کی پیدائشیں
زمرہ:پشتون نژاد بھارتی شخصیات
زمرہ:ضلع بریلی کی شخصیات
زمرہ:ویکی ڈیٹا سے مختلف مختصر وضاحت
زمرہ:احناف
زمرہ:بریلی کی شخصیات
زمرہ:بریلی میں پیدا ہونے والی شخصیات
بصری مرکز

محورِ خاص پر عدسہ کی کروی سطحوں کے درمیانی نقطہ کو **مناظری مرکز** یا **بصری مرکز** (Optical Center) کہتے ہیں۔‘‘

یا

’’کسی عدسے کا مرکزی نقطہ اس کا *بصری مرکز* (Optical center) کہلاتا ہے۔ ‘‘
اسے عموماً O سے ظاہر کیا جاتا ہے۔

کسی عدسے کے بصری مرکز سے ہو کر گزرنے والی روشنی کی شعاع بغیر کسی انحراف (Deviation) کے گذر جاتی ہے۔

زمرہ:چھوٹے پیغام خانوں کا استعمال کرنے والے مضامین
زمرہ:ہندسی بصریات
زمرہ:ہندسی مراکز
زمرہ:ویکی ڈیٹا سے مختلف مختصر وضاحت
طارق دریشک

پاکستان تحریک انصاف کے نومنتخب ممبر صوبائی اسمبلی حلقہ پی پی296 سردار محمد طارق خان دریشک 5 اگست 2018ء کو انتقال کر گئے الیکشن کے فوراً بعد طبعیت اچانک خراب ہونے پرانکو ڈسٹرکٹ ہسپتال راجن پور لے جایا گیا جہاں حالت تشویش ناک ہونے پر سٹی ہسپتال ملتان منتقل کیا گیا ذرائع کے مطابق آپ برین ہیمبریج کے باعث نجی ہسپتال میں 5روز تک زیر علاج رہے بلا آخر52سال کی عمر میں اتوار کی صبح اپنے خالق حقیقی سے جاملے آپ سا بق ایم پی اے سردار حاجی مجتبیٰ خان دریشک کے فرزند ‘سردار نصراللہ خان دریشک ایم این اے پاکستان تحریک انصاف کے بھانجے اور ڈی پی او سردار زبیر خان دریشک کے بھائی ہیں متوفی کی نماز جنازہ ان کے آبائی گائوں آسنی میں ادا کی گئی
امان اللہ دریشک

سابق رکن اسمبلی پنجاب سردار محمد امان اللہ خان دریشک 5 ستمبر 1951ء میں ضلع راجن پور کے چھوٹے سے لیکن تاریخی قصبہ آسنی میں معروف سیاست دان سردار محمد رمضان خان دریشک کے آنگن میں آنکھ کھولی۔ ان کا گھرانہ سیاسی طور پر متحرک گھرانہ ہے۔ان کے والد سردار محمد رمضان خان دریشک 1962ء تا 1965ء مغربی پاکستان اسمبلی کے رکن کے طور پر فرائض سر انجام دیے۔ ان کے چاچا سردار کرم الہیٰ دریشک 1965ء تا 1969 رکن صوبائی اسمبلی پنجاب رہے ہیں۔سردار کرم الہیٰ خان دریشک کے فرزند اور سردار محمد امان اللہ خان دریشک کے چچا زاد بھائی سردار ڈاکٹر حفیظ الرحمٰن خان دریشک رکن قومی اسمبلی بنے۔
سردار محمد امان اللہ خان دریشک نے ایل ایل بی لاہور کے کالج حمایت الاسلام لا کالج سے کیا۔ اس لیے قیاس کیا جا سکتا ہے انھوں نے بیچلر کی ڈگری لاہور کے کسی کالج سے حاصل کی ہو گی۔ان کا آبائی پیشہ جاگیرداری تھا۔ پہلی مرتبہ وہ 1993ء کے عام انتخابات میں کامیاب ہو کر پنجاب اسمبلی پہنچے۔ وہ 1993ء تا 1996ء رکن اسمبلی رہے۔ 1996ء میں اسمبلیاں توڑ دی گئیں۔1997ء میں ایک پھر وہ رکن صوبائی اسمبلی پنجاب بنے۔اس مرتبہ 1997ء تا اکتوبر1999ء رکن اسمبلی رہے۔ 18اکتوبر 1999ء میں نواز شریف حکومت کی بر طرف کر دی گئی۔2002 ء میں تیسری مرتبہ وہ صوبائی اسمبلی پنجاب کے رکن بنے۔اور رکن قائمہ کمیٹی برائے سیاحت کی خدمات سر انجام دیں۔2007ء میں مدت اسمبلی کے اختتام تک عہد منصبی ادا کرتے رہے۔2008ء میں پی پی پی پی کی ٹکٹ پر انتخاب لڑا اور کامیاب ہوئے۔ اور 2013ء تک پنجاب اسمبلی کے رکن رہے،
دریشک

یہ بلوچ قبیلہ ضلع راجن پور میں بکثرت آباد ہے وہاں اس قوم کے دو مشہور قصبے آسنی اور کوٹ بہادر ہیں،
دریشک قوم یونین کونسل فاضل پور ، رکھ فاضل پور ، حاجی پور کے علاوہ محمد پورا اور کوٹلہ عیسن میں آباد ہے۔ ان علاقوں کا ووٹ نصراللہ خان دریشک کو جاتا ہے چاہے وہ کسی بھی گروپ یا پارٹی میں کیوں نہ ہوں۔ البتہ اس حلقے میں آباد دیگر چھوٹی برادریاں سیاسی و نظریاتی طور پر دریشک گروپ کے ساتھ الحاق کرتی ہیں
نصراللہ دریشک کے والد گرامی سردار بہادر خاں دریشک 1947-49 کے دوران رکن قانون ساز اسمبلی مغربی پنجاب ،1951-55 کے دوران رکن قانون ساز اسمبلی پنجاب اور 1956-58 کے دوران رکن صوبائی اسمبلی مغربی پاکستان رہے۔آپ کے بڑے فرزند ،سردار حسنین بہادر دریشک 2002-07 کے دوران پنجاب اسمبلی کے رکن رہے اوربطور وزیر خزانہ فرائض سر انجام دیے۔آپ کے دوسرے فرزند بیرسٹر سردار علی رضا دریشک اورآپ کے پوتے سردار احمد علی خان دریشک بالترتیب پی پی۔247 اور پی پی۔243 سے موجودہ ایم پی ایز ہیں ۔ طارق دریشک اور امان اللہ دریشک بھی ان کی قوم کے ہیں،
ایم کے ایم ایجوکیشنل ٹرسٹ

**ایم کے ایم ایجوکیشنل ٹرسٹ** ("ٹرسٹ") ایک غیر منفعتی اور غیر سرکاری ہندوستانی ٹرسٹ فاؤنڈیشن ہے جسے مسٹر ایم کے ایم ابوبکر نے قائم کیا۔

ٹرسٹ کو 25 اکتوبر 1993 کو تمل ناڈو ، بھارت کے علاقے ترانکیوبر (اب تھرنگامبدی کے طور پر جانا جاتا ہے)، میں رجسٹرڈ کیا گیا تھا۔ اس ٹرسٹ کو تمل ناڈو حکومت نے بھارت کی سوسائٹی آرڈیننس کے سیکشن کے تحت ایک خیراتی ٹرسٹ "میموکا فاؤنڈیشن" کے کے نام سے قائم کیا تھا۔ "میموکا" "مینومونا کسیم" کا مخفف ہے۔ 

اس کے بعد 3 نومبر 1998 کو اس نام کو مزید اصل کی جانب بڑھا دیا گیا اور اسی رجسٹریشن ڈیپارٹمنٹ کے ساتھ "مینومنا کسیم میموریل ٹرسٹ" کے نام سے تبدیل اور رجسٹرڈ ہو گیا۔ جو اب " ایم کے ایم ٹرسٹ " کے نام سے مشہور ہے۔ 

چونکہ ایم کے ایم ٹرسٹ کا مقصد تعلیمی طور پر پسماندہ کمیونٹیز کو جو غریب ہیں ان کو انگلش میڈیم کی بہترین تعلیم فراہم کرنا تھا ، اس نام کو "ایم کے ایم ایجوکیشنل ٹرسٹ" کے نام سے 22 اگست 2011 کو تبدیل کیا گیا۔ 

## مقاصد
ابتدائی طور پر یہ ٹرسٹ غریب نوجوان مسلم لڑکیوں کو تعلیمی لحاظ سے پسماندہ طبقے کی معیاری انگریزی میڈیم تعلیم فراہم کرنے اور ابتدائی کم عمری میں شادی سے روکنے کے لیے قائم کیا گیا تھا۔ لیکن اب اس ٹرسٹ کی توجہ دیہی علاقوں ، خاص طور پر غریبوں پر ہے ، خواہ وہ ان کے مذہبی یا معاشرتی پس منظر سے قطع نظر ہوں ، تاکہ وہ قومی اور بین الاقوامی سطح پر مقابلہ کرسکیں۔

## تکمیل شدہ کام
ایم کے ایم تعلیمی ٹرسٹ بہترین تعلیم دینے اور اس کے مقاصد ایک تعلیمی ادارے کے ذریعے حاصل کرنے کی کوشش کی گئی ہے ۔ 1989 کے بعد سے اییاس میٹرک ہائر سیکنڈری اسکول کے نام سے ایک سرکاری سطح پر تسلیم شدہ ادارہ تروکلاکیری گاؤں میں برسر عمل ہے۔

مئی 2010، ایم کے ایم تعلیمی ٹرسٹ نے کارائکال کے شہر میں اییاس انگریزی اسکول کے نام سے ایک دوسرا اسکول کھولا۔ اس اسکول میں مرکزی ثانوی تعلیمی بورڈ سسٹم کے تحت کنڈرگارٹن سے پانچویں کلاس تک کی تعلیم دینے کا بندوبست کیا گیا۔

## منیجنگ ٹرسٹی
اس ٹرسٹ کے منیجنگ ٹرسٹی مسٹر ایم کے ایم ابوبکر ہیں ۔

## حوالہ جات
سوسائٹیوں کے آرڈیننس ، تھرنگامبدی ، تمل ناڈو ، ہندوستان کے ساتھ اندراج:


## بیرونی روابط
سرکاری ویب گاہ : http://www.mkmtrust.in

زمرہ:بھارت کی تعلیمی تنظیمیں
زمرہ:تمل ناڈو میں قائم تنظیمیں
زمرہ:چھوٹے پیغام خانوں کا استعمال کرنے والے مضامین
زمرہ:1993ء میں قائم ہونے والی تنظیمیں
زمرہ:Articles using infobox university
شاہ پیر محمد لکھنوی

شاہ پیر محمد لکھنوی کی ولادت ماہ رمضان 1027ھ مطابق 1619ء میں ضلع جونپور کے اٹاواں میں ہوئی تھی۔آپ سادات منڈیاہوں (جونپور) میں سے تھے۔

## حالات
شاہ پیر محمد نے کتب درسیہ کی تحصیل جونپور ،حرمین شریفین ،دہلی، اجمیر اور قنوج میں حاصل کی اور بعد میں لکھنؤ پہنچے ۔ آپ شیخ عبد اللہ چشتی ، سیددکھنی کے شاگرد اور پیروکار تھے۔آپ نے دہلی میں علامہ حیدر سے تعلیم حاصل کی اور لکھنؤ میں قاری عبد القادر عمری کے شاگرد رہے۔آپ ایک مدت تک شاہ مینا لکھنوی کے مزار پر رہ کر ریاضت اور مجاہدہ کیا۔اس کے بعد مولوی عبد القادر کی خدمت فاتحہ فراغ پڑھا ،باطن میں حضرت شاہ مینا کی روح پر فتوح تربیت حاصل کی اس کے بعد شاہ عبد اللہ سیاح چشتی کی خدمت میں پہنچے اور ارادت وس خلافت سے سر فراز ہوئے۔لکھنؤ میں سکونت کی اجازت ملی، اپنے پیر کی وصیت کے موافق ہمیشہ افادۂ علم میں مشغول رہے اور جو کچھ فتوحات سے حاصل ہوتا خدا کی راہ میں صرف کر دیتے اور اپنے لیے صرف ایک دن کی خوراک کے علاوہ اور کچھ نہ رکھتے۔اکثر علمائے نامدار نے فاتحہ فراغ ان سے پڑھی۔آپ نے شادی نہیں کی تھی ۔
## وفات
شاہ پیر محمد لکھنوی کی وفات13جمادی الثانی 1083ھ مطابق 1674میں ہوئی۔آپ کا مقبرہ دریائے گومتی کے کنارے واقع ایک ٹیلہ پر ہے جہاں ایک بڑی وسیع مسجد بھی آپ کے نام سے موسوم ہے جو مسجد ٹیلہ شاہ پیر محمد کے نام سے مشہور ہے۔ آپ کے جانشین آپ کے خلیفہ شیخ محمد آفاق ہوئے۔
## ٹیلہ والی مسجد
شاہ پیر محمد کے حکم سے مغل گورنر فدائی خاں کوکا نے کی تھی ،جس میں آپ نے ایک مدرسہ بھی قائم کیا تھا۔جس میں اس وقت 700 سے زیادہ طلبہ علم دین حاصل کر تے تھے۔1857 کی جنگ آزادی کے دوران یہاں کے استادوں اور طلبہ نے یہاں سے انگریزوں کے خلاف جنگ میں حصہ لیا اور جام شہادت کیا۔جس کے بعد یہاں کے مدرسہ کو انگریزوں نے مسمعار کر دیا تھا۔کچھ سالوں بعد مسجدمیں نماز کی اجازت مل گئی تھی۔1901 میں مسجد کو مسلمانوں کے حوالے کیا گیا اورشاہ وارث حسن یہاں کے متولی اور درگاہ کے سجادہ نشین ہوئے جو 1936 میں اپنی وفات تک یہاں کے متولی اور سجادہ نشین ہوئے۔آپ کی وفات کے بعد آپ کے بیٹے مولانا سید شاہ وائظ حسن متولی و سجادہ نشین ہوئے جو اپنی وفات1989 تک اس عہدے پر رہے۔آپ کے آپ کے بیٹے بعد مولانا شاہ سید فضل الرحمن واعظی آپ کے جانشین ہوئے۔2016 میں آپ کی وفات کے بعد آپ کے بیٹے فضل مننان رحمانی آپ کے جانشین ہوئے۔

زمرہ:صوفی اولیا
زمرہ:ہندوستانی صوفیا
زمرہ:چشتی شخصیات
زمرہ:چشتیہ
معینی فاؤنڈیشن

**معینی فاؤنڈیشن** ( **मोईनी फ़ाउंडेशन** )ایک غیر منافع بخش ، تعلیمی ٹرسٹ ہے۔ اس کا قیام سال 2012 میں دیہی علاقوں پر خصوصی توجہ کے ساتھ "رائٹ ٹو کوالٹی ایجوکیشن" کے مقصد سے کیا گیا تھا۔ اس کے فوکس پروجیکٹس آئی سی ٹی اسکولوں کے لیے (محکمہ تعلیم کے مشترکہ اقدام سے) انڈسٹری الائنمنٹ پروگرام اور "پروجیکٹ اتکرش" ہیں

صنعتی الائنمنٹ کے پروگراموں کے ایک حصے کے طور پر ، انجینئری ، ڈپلوما اور ڈراپ آؤٹ طلبہ کو تیار کرنے اور مہارت دینے کے ساتھ ساتھ کیریئر کونسلنگ بھی مہیا کرتے ہیں۔

## سرگرمیاں

### پروجیکٹ اتکرش
"پروجیکٹ اتکرش" کوئز بیسڈ لرننگ سسٹم اور ورچوئل اسکول ورک فلو کے ذریعہ بڑے پیمانے پر اسکول کی تعلیم میں معیار اور جواب دہ تبدیلی لانا ایک مشن ہے۔ انفارمیشن اینڈ مواصلاتی ٹکنالوجی (آئی سی ٹی) کے انفراسٹرکچر والے اودے پور کے 315 اسکولوں کو پروجیکٹ اتکرش کے تحت کور کیا گیا ہے اور راجستھان کے وزیر اعلی کے حالیہ دورے کے دوران اسے راجستھان کے تمام 6500 آئی سی ٹی اسکولوں میں توسیع دینے کی سفارش کی گئی ہے۔

### کوئز اکیڈمی
" کوئز اکیڈمی" بنیادی طور پر مائکرو لرننگ اور خود مطالعہ کے لیے کوئز پر مبنی سیکھنے اور تشخیص کا نظام ہے۔ اس میں سیکھنے کے لیے ورچوئل اسکول ورک فلو اور ریموٹ مانیٹرنگ بھی شامل ہے۔ پروجیکٹ اتکرش کو نافذ کرنے میں یہ ریڑھ کی ہڈی میں سے ایک ہے۔ آن لائن ورژن کے علاوہ کوئزاکادمی فون ، ٹیبلٹس کے ساتھ ساتھ ڈیسک ٹاپس کے لیے آف لائن ایپس بھی مہیا کرتی ہے جو خاص طور پران طالب علموں کے لیے جو انٹرنیٹ تک اچھی رسائی نہیں رکھتے ہیں۔

## ایوارڈز اور پہچان

### منتھن ایوارڈ (جنوب مغربی ہندوستان) - 2014
معینی فاؤنڈیشن کو راجستھان کے ادے پور ضلع میں پروجیکٹ اتکرش پائلٹ کے حصے کے طور پر 12 دیہی اور قبائلی اسکولوں میں اس کے کام کے لیے ای این جی او (جیوری کا خصوصی ذکر) زمرے کے تحت منتھن ایوارڈ (جنوب مغربی ہندوستان ، 2014) ملا۔ منتھن ایوارڈ۔ ساؤتھ ویسٹ انڈیا ڈیجیٹل ایمپاورمنٹ فاؤنڈیشن

## حوالہ جات

## بیرونی روابط

* معینی فاؤنڈیشن کی آفیشل ویب گاہ
* پروجیکٹ اتکرش سرکاری ویب گاہ

زمرہ:غیر منافع بخش بھارتی تنظیمیں
زمرہ:بھارت کی تعلیمی تنظیمیں
زمرہ:راجستھان میں قائم تنظیمیں
زمرہ:2012ء میں قائم ہونے والی تنظیمیں
نل

تصغیر|ایک عوامی مقام پر نسب نل
**نل**  ایک ذریعہ ہے جس سے عمومًا پانی کی سربراہی کی جاتی ہے۔ کچھ سائنسی تجربوں میں تیار کردہ آلات میں نل کے ذریعے کچھ دیگر سیال مادے اور گیس بھی جاری ہوتے ہیں۔

## نل بہ طور پانی کی سربراہی کا ذریعہ
جدید دور میں نل ہر گھر، دفتر یا کوئی اور انسانوں کے زیر استعمال عمارت کا حصہ ہے۔ بڑے بڑے شہروں میں پانی وہاں کے خود کے آبی ذخیرے میں پہلے سے موجود ہوتا ہے یا دریاؤں اور ڈیموں سے بہ کر آتا ہے یا بارش سے جمع ہوتا ہے۔ اس ذخیرے کو مختلف محلہ جات یا علاقہ جات میں آبی مراکز میں بھیجا جاتا ہے۔ ان مراکز ہے سربراہی کے علاقوں کی تقسیم ہوتی ہے اور جہاں جس تقسیم کے قریب کسی کا گھر ہوتا ہے، وہاں پانی سربراہ کیا جاتا ہے۔ یہ پانی عمارت تک پائپ سے پہنچتا ہے اور لوگ عمومًا نل سے پہنچتا ہے۔ نل کا آلہ اسی عوامی پانی کی سربراہی کے علاوہ اسی کو ٹینکوں میں جمع کرنے اور بعد میں استعمال کرنے کے کام آتا ہے۔ اکثر ٹینکوں کو راست یا بالواسطہ طور پر نل سے جوڑا جاتا ہے۔ اکثر گھروں میں پانی کو واٹر پیوری فائروں اور فلٹروں کے ذریعے صاف کیا جاتا ہے اور ان کے آگے لگے نل سے پیا جاتا ہے۔

لوگوں کے گھروں میں سرکاری نل یا عوامی سہولت سے جو پانی آتاہے نل میں جو پانی آتا ہے تو ہمیں پاک دکھائی دیتا ہے اور وہ عمومًا لمبے فاصلے کے باوجود غلاظت سے پاک ہوتا ہے، جو ان پائپوں کی وجہ سے ہوتا ہے جو عمدہ کوالٹی سے بنے ہوتے ہیں۔

## دیگر استعمالات
صنعتی اور کیمیاوی تجربوں میں نل کا استعمال دیگر چیزوں کے لیے بھی ہوتا ہے۔ مثلًا اکثر یہ دیکھا گیا ہے کہ رس (جوس) یا کول ڈرنک بنانے والی کمپنیاں کئی ذخیروں کی شکل میں ان رسوں کو بند کرتے ہیں اور پھر ان رسوں کو بوتلوں میں بند کرتے ہیں۔ کمیاوی تجربے میں سیال مادے یا گیس حسب ضرورت نل سے جاری ہوتے ہیں۔

## مزید دیکھیے
* پلمبر

## حوالہ جات

زمرہ:آبپاشی
زمرہ:باغبانی کے اوزار
زمرہ:ویکی ڈیٹا سے مختلف مختصر وضاحت
زمرہ:گھر
زمرہ:صحت و صفائی
پلمبر

**پلمبر**  ایک ایسا تجارت پیشہ شخص ہے جو قابل حمل و نقل پانی، نالوں اور بیت الخلاء کے نظاموں کی تنصیب، ان میں بدلاؤ اور ان کے رکھ رکھاؤ کا کام کرتا ہے۔

## عمارت کی تعمیر اور سامان کے طے کرنے میں دخل
سینٹری مٹیریل اور باتھ روم، پائپوں، نالوں، نالیوں اور پانی کی سربراہی کی سہولتوں کی تیاری کے کام میں پلمبر اور بلڈنگ ٹھیکیدار حضرات کا کافی عمل دخل ہوتا ہے ، عام طور پر یہ لوگ اس پیشے کے بیوپاریوں کے پاس گاہک کو لے آتے ہیں اور گاہک بھی ان پر اعتماد کرتا ہے ، گاہک کا خیال ہوتا ہے ،یہ ہمیں اچھا اور سستا مال لے کر دیں گے اور پھر یہ ہم سے گاہک کو لے کر آنے کا کمیشن طلب کرتے ہیں، جو یہ کاروباری عام طور پر اپنے منافع میں سے انھیں دیتے ہیں، یعنی اگر ایک لاکھ کا مال بیچا ہے اور دس ہزار روپے ہمیں منافع آیا ہے تو 3 ہزار یہ لوگ ان کو دے دیتے ہیں یا پھر ایسا بھی ہوتا ہے جس گاہک کے ساتھ پلمبر یا بلڈنگ ٹھیکیدار آتا ہے تو اس کو مارکیٹ سے تھوڑا زیادہ ریٹ لگا دیتے ہیں جتنے پیسے گاہک سے زیادہ لیں وہ ان حضرات کو دے دیتے ہیں، گاہک کو اکثر اس معاملت کا علم نہیں ہوتا، ان کے خیال میں یہ حضرات اس کے خیر خواہ ہوتے ہیں۔

## جدید دور میں افادیت
جدید دور میں ہمہ منزلہ عمارتیں عام ہو چکی ہیں۔ ایسے میں پائبنگ یا نالوں اور نالیوں کی منصوبہ بندی اور ان کی تنصیب ایک اہم ضرورت بن چکی ہے۔ اس ضرورت کی تکمیل پلمبر کرتا ہے۔ کسی بھی عمارت میں نلوں کو ٹنکیوں سے مربوط کیا جاتا ہے۔ پھر یہ ٹنکیوں الگ الگ منزلوں سے جڑے ہوتے ہیں۔ ہر منزل پر ایک اہم پائپ سے کئی فلیٹوں میں پانی جاتا ہے۔ ہر فلیٹ میں پانی بیت الخلاء اور غسل خانے میں جدا گانہ یا یکساں ہوتا ہے، اس بات کے پیش نظر کے یہ دو کمرے ہیں یا ایک۔ یہ پانی نلوں کے علاوہ گیزروں، واٹر پیوری فائروں، شاوروں اور فلش ٹینک میں جاتا ہے۔ پائپوں کی صحیح منصوبہ بندی بیت الخلاء سے فضلات کی بر وقت نکاسی کے لیے بھی ضروری ہوتی ہے۔ اسی طرح سے پلمبر آزادانہ یا اکہری گھروں میں بھی ٹھیک سے منصوبہ بندی کرتے ہیں۔

## پلمبر ٹیپ
کسی بھی ہارڈ ویئر یا گھرلو سامان کی دکان سے "ٹیفلان ٹیپ" کا استعمال خصوصیت کا حامل ہے۔ یہ کئی مصنوعات کے لیے مستعمل ہے۔ 1960ء کے آخر میں ٹیپ کے تیار کنندوں نے ڈیوپون کی ٹیفلان کو ٹھیک پاؤڈر کی شکل میں استعمال کیا اور اس پاؤڈر سے اپنے اپنے پلمبر کے ٹیپ کو تیار کیا تھا۔ یہ ٹیپ اکثر پائپوں کے جوڑنے اور ان کو مضبوط بنانے کے کام آتا ہے۔

## مزید دیکھیے
* نل

## حوالہ جات

زمرہ:نل ساز
زمرہ:ویکی ڈیٹا سے مختلف مختصر وضاحت
زمرہ:صنعتی پیشے
زمرہ:دستکاری کے پیشے
زمرہ:صحت و صفائی
جامع مسجد، فتح پور سیکری

[تصغیر| جامع مسجد ، [فتح پور سیکری ، آگرہ]]
**جامع مسجد** (جمعہ مسجد) بھارت میں فتح پور سیکری کے عالمی ثقافتی ورثہ میں شامل 17ویں صدی کی ایک مسجد ہے۔ مغل شہنشاہ اکبر نے ذاتی طور پر جامع مسجد (عظیم مسجد؛ 1571) کی عمارت تعمیر کرنے کی ہدایت کی۔ اس مسجد کی لمبائی تقریبا 540 فٹ (165 میٹر) ہے۔  اس مسجد کو "جمعہ مسجد" کے نام سے بھی جانا جاتا ہے۔ یہ ہندوستان کی سب سے بڑی مساجد میں سے ایک ہے اور عقیدت مند اس کی زیارت کے لیے دور دور سے آتے ہیں۔ یہ ضلع آگرہ کے سیاحتی مقامات میں سے ایک ہے۔ مسجد کے کچھ ڈیزائن خوبصورت ایرانی فن تعمیر کی عکاسی کرتے ہیں۔

## فن تعمیر
دائیں|تصغیر| بلند گیٹ جامع مسجد
مستطیل شکل کی یہ مسجد ایک مرکزی گنبد پر مشتمل ہے جس میں ایک ہی گنبد ہے ، دونوں طرف دو بڑے ہال ہیں ، جن میں گنبد کے ساتھ دو مربع ایوانوں کا تاج ہے۔ کھدی ہوئی محراب مرکزی حجرے اور دو چھوٹے کمروں سے مزین ہیں۔

یہ مسجد اسلامی آرٹ میں تبدیلی کے مرحلے کی نشان دہی کرتی ہے ، کیونکہ دیسی ساختہ اجزاء کو فارسی عناصر کے ساتھ ملا دیا گیا تھا۔ اگواڑا کا ستون والا دالان ، پین میں تین محرابوں والے کھولیوں والا لیوان اور پانچ چھتریوں کا تاج پہنایا گیا ہے اور مرکزی محراب پتھروں کے جڑے ہوئے موزیک سے آراستہ ہے جس پر چمکدار ٹائلیں لگی ہیں اور رائل بلیو رنگ کے پس منظر پر سنہری لکھائی اس فیوژن کو ایک خراج تحسین ہے۔ لیوان کے اندرونی حصے واٹر کلر پینٹنگز سے مزین ہیں جن پر سجے ہوئے پھولوں کے ڈیزائن کی تصویر کشی کی گئی ہے۔ ڈاڈو پینل ، محراب شانہ کے آرچ اور شِکم محراب کو بڑے پیمانے پر پینٹ کیا گیا ہے۔ دیگر یادگاروں کے برعکس ، جہاں گنبدوں کو ترچھی ڈاٹوں پر سہارا دیا جاتا ہے ، یہاں مورنی کی شکل والی محراب دار چھتیں اس کو سہارا دیتی ہیں۔

بلند دروازہ اور سلیم چشتی کا مقبرہ بھی مسجد احاطے کا ایک حصہ ہے۔

## مزید دیکھیے
* ہندوستان میں اسلام
* تاج محل
* سلیم چشتی کا مقبرہ
* عبادت خانہ
* مریم الزماں
* نوبت خانہ
* بلند دروازہ

## حوالہ جات

## بیرونی روابط
* http://www.world-heritage-tour.org/asia/south-asia/india/agra/fatehpur-sikri/map.html
* http://www.pbase.com/primero/india2006

زمرہ:1648ء میں مکمل ہونے والی مذہبی عمارات
زمرہ:اتر پردیش میں مساجد
زمرہ:جامع مساجد
زمرہ:سولہویں صدی کی مساجد
زمرہ:ضلع آگرہ کی عمارات و ساخات
زمرہ:فتح پور سیکری
زمرہ:1570ء کی دہائی میں مکمل ہونے والی مساجد
زمرہ:مغلیہ دور کی مساجد
زمرہ:بھارت کی مساجد
زمرہ:فنون اسلامی
زمرہ:اتر پردیش کی عمارات و ساخات
زمرہ:اتر پردیش میں مذہب
زمرہ:سولھویں صدی میں ہندوستان کی مساجد
زمرہ:اتر پردیش میں قومی اہمیت کی حامل یادگاریں
شونیبرگ

**شونیبرگ** (جرمن: Berlin-Schöneberg) جرمنی کا ایک آباد مقام جو Tempelhof-Schöneberg میں واقع ہے۔

## تفصیلات
شونیبرگ کی مجموعی آبادی 116,743 افراد پر مشتمل ہے۔

## مزید دیکھیے
* جرمنی
* جرمنی کے شہروں کی فہرست

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:جرمنی میں ایل جی بی ٹی کیو کی تاریخ
زمرہ:ویکی ڈیٹا سے مختلف مختصر وضاحت
زمرہ:تیمپلہوف-شونیبرگ
زمرہ:برلن کے سابقہ ​​بورو
زمرہ:برلن کے علاقے
مفاد عامہ

**مفاد عامہ**  سے مراد عوام الناس اور سماج کا رفاہ اور ان کی خیریت۔ اس میں وہ معاملات شامل ہیں جو کسی ایک فرد یا ایک بشر کی خیریت سے متعلق نہیں ہیں بلکہ سماج کے ہر فرد کی بھلائی سے تعلق رکھتے ہیں۔ انفرادی بھلائی پر توجہ دی تو جاتی ہے، مگر وہ اجتماعی خیر کے نقطۂ نظر سے دیکھتے ہوئے طے کی جاتی ہے۔

## مفاد عامہ کے چند معاملے
مفاد عامہ کا موضوع کافی وسیع ہے۔ یہ کسی حد تک قومی مفاد کے معاملات کو بھی شامل کرتا ہے۔ مگر قومی مفاد کے معاملات کبھی مفاد عامہ سے ہنگامی حالات میں متصادم ہو سکتے ہیں۔ مثلًا اگر کبھی کسی ملک پر جنگ مسلط کی جائے یا پھر وہ ملک از خود کسی دوسرے ملک سے بر سر پیکار ہو جائے تو ایسے وقت ملک کے وسائل کی سربراہی بنیادی طور پر فوجی ٹھکانوں اور گوداموں کی طرف زیادہ ہوگی۔ اس کی وجہ سے ملک بھی عارضی ہی سہی، اشیاء کی قلت پیدا ہو سکتی اور یہ بھی ممکن ہے کہ عام حالات کے بالمقابل عوامی مصنوعات کئی گنا زیادہ قیمت پر فروخت ہوں۔ دیگر معاملوں میں مفاد عامہ قومی مفاد کے شانہ بہ شانہ یا اس کا ایک حصہ بنے۔ جیسے کہ تعلیم اور صحت کے موضوعات ہوتے ہیں جو قومی مفاد اور مفاد عامہ دونوں کا حصہ ہو سکتے ہیں اور مجموعی طور عوام کی بھلائی اور خیریت کا سبب ہو سکتے ہیں۔ کچھ معاملات میں، مثلًا سیلاب یا زلزلوں کی صورت میں اسی باہمی پہلو کے پیش نظر مصیبت زدہ عوام الناس کے لوگوں کے بچاؤ اور ان تک راحت کی فراہمی کے لیے فوج اور فضائیہ کی مدد لی جاتی ہے۔

مفاد عامہ عوام کو گمراہی سے بچانے کا بھی نام ہے۔ 2018ء میں پاکستان کی آئی ایس پی آر نے کہا ہے کہ چند حلقے مسلح افواج کے اہل کار بن کر لوگوں کو کال کر رہے ہیں۔ کال آنے پر شناختی کارڈ، بینک اکاؤنٹ اور دیگر ذاتی معلومات طلب کی جا رہی تھیں۔ آئی ایس پی آر نے کہا کہ ہے کہ عوام ایسی کالز آنے پر 1135 اور 1125 پر فوری اطلاع دیں۔ مردم شماری کے نام پر اس قسم کی کالز بھی جعلی ہیں۔

## مزید دیکھیے
* قومی مفاد

## حوالہ جات

زمرہ:انسانی حقوق
زمرہ:سیاست
زمرہ:ویکی ڈیٹا سے مطابقت رکھنے والی مختصر تفصیل
قومی مفاد

**قومی مفاد**  کسی بھی ملک کے مقاصد اور اس کے عزائم کا نام ہے، جو چاہیں معاشی، فوجی، ثقافتی یا کسی اور دائرے پر محیط ہوں۔ یہ تصور بین الاقوامی تعلقات میں کافی اہم ہیں، جہاں قومی مفاد کی جستجو حقیقت پسندانہ مکتب فکر کی بنیاد ہے۔

## قومی مفاد کی عمل آوری اور تنازع کے پہلو
کسی ملک کی معیشت کے پیش نظر اس ملک میں یہ طے کرنا ہوتا ہے کہ کن مدوں اور زمروں کے خرچ کو ترجیح دی جائے۔ مثال کے طور پر ہر ملک کی اپنی دفاعی ضرورتیں ہوتی ہیں، جو فوج کی تنظیم اور اصلٰحہ کی خرید و فروخت، بری، بحری اور فضائی حدود کے تحفظ پر مبنی ہے۔ دوسری جانب اسی ملک میں تعلیم ایک اہم حصہ۔ یہ بنیادی اسکولی تعلیم سے لے کر جامعاتی سطح پر عائد ہوتی۔ کچھ ممالک جیسے کہ جرمنی میں تعلیم مفت ہے۔ نہ صرف یہ فائدہ ملک کے شہریوں کے لیے ہے، بلکہ غیر ملکی باشندے بھی سہولتوں سے استفادہ کرتے ہیں۔ عوامی صحت بھی کافی اہمیت رکھتی ہے۔ اس کے لیے ہر قسم کے امراض کی تشخیص، ان کے علاج اور ممکنہ آپریشن اور دیکھ ریکھ کا خرچ در کار ہوتا ہے۔ کئی ممالک جیسے کہ کینیڈا میں صحت کی دیکھ ریکھ ریاست کی ذمے داری ہوتی ہے، عوام کو اس تعلق سے خوف زدہ ہونے کی ضرورت نہیں ہوتی ہے۔ اسی طرح سے عوامی مقامات کا انتظام جیسے کہ سڑکیں، شاہ رہیں، عجائب گھر اور قومی یاد گار وغیرہ حکومت کی ذمے داری ہوتی ہے۔ ملک کی صورت حال اور فوری اور دیر پا ضرورتوں کے پیش نظر حکومتوں کی ذمے داری ہوتی ہے کہ وہ طے کریں کہ قومی مفاد میں اس چیز پر زیادہ توجہ دیں، کس پر توجہ کم کریں اور کن معاملات یا اخراجات کو ذیلی زمروں یا مؤخر خرچ کے زمروں میں شامل کریں۔

2019ء کے اواخر میں پاکستانی فوج نے ملک کے خراب معاشی حالات اور ادائیگی کے توازن کی بگڑتی صورت حال کے پیش نطر اپنے اگلے سال کے خرچ میں کمی کا اعلان کیا۔ اس سے یہ فائدہ ممکن ہے کہ دفاعی خرچ کے لیے مختص بھاری رقم دیگر قومی مفاد کی مدوں میں صرف ہو سکے گی۔ پاکستان فوج کی جانب سے آئندہ مالی سال کے لیے دفاعی اخراجات میں رضا کارانہ کمی کے اس فیصلے پر ملک کے بر سر اقتدار وزیر اعظم عمران خان نے کہا کہ قومی سلامتی کو درپیش مشکلات کے باوجود یہ قابل تحسین ہے۔

## مزید دیکھیے
* مفاد عامہ

## حوالہ جات

زمرہ:بین الاقوامی تعلقات
زمرہ:ویکی ڈیٹا سے مختلف مختصر وضاحت
زمرہ:اصطلاحات سیاسیات
زمرہ:سیاسیات
زمرہ:تاریخ افکار
زمرہ:ریاستی نظریات
درخواست

[تصغیر|مسز ایمیلین پینک ہرسٹ، جو خواتین کے حق رائے دہی تحریک سے تعلق رکھتی تھیں، [بکنگھم محل کے باہر گرفتار کرلی جاتی ہیں۔ یہ مئی 1914ء کی بات ہے جب وہ اپنی مہم کی درخواست اس وقت کے انگلستان کے سریر آرائے سلطنت شاہ جارج چہارم کو اپنے مقصد و مہم کی درخواست دینا چاہتی تھیں۔]]
**درخواست**  ایک گزارش ہوتی ہے کہ کچھ کیا جائے، جو زیادہ تر کسی سرکاری افسر یا عوامی ارباب مجاز سے کی جاتی ہے۔ خدا سے کی جانے والی التجاؤں کو دعا یا عبادت کہی جاتی ہے۔

عام بول چال میں کوئی درخواست ایک دستاویز ہے جو کسی افسر کے نام لکھی جاتی ہے اور جس پر عمومًا متعداد افراد کے دستخط ہوتے ہیں۔ درخواستیں کئی بار لکھاوٹ میں ہونے کی بجائے زبانی بھی ہوا کرتی ہیں اور یہ انٹرنیٹ کے ذریعے بھی فراہم کی جا سکتی ہیں۔ مختلف مقاصد کے لیے درخواستیں ویسے تو کئی آن لائن ویب سائٹوں اور فورموں کے ذریعے پیش کی جا سکتی ہیں، تاہم ان میں ایک معروف نام چینج ڈاٹ او آر جی ہے، جہاں آئے لوگ عوامی نوعیت کے مسائل پر دستخطیں کرواتے رہتے ہیں۔

چینج ڈاٹ او آر جی پر پیش کی گئی کامیاب درخواستوں میں سے چند یہ ہیں: این ڈی ٹی وی کے لیے ایک درخواست کی گئی تھی عالمی ادارہ صحت کے رہنمایانہ خطوط کے تحت ہی خود کشیوں کی رپورٹ پیش کی جائیں۔ اس کے لیے #SpareTheSansani (سنسی سے بچیے) کا ہیش ٹیگ بھی وضع کیا گیا تھا۔ ایسے ہی ایک دستخطی مہم کے بعد ایئر انڈیا نے اپنی پروازوں کے دوران پلاسٹک کے استعمال کے ترک کرنے کا فیصلہ کیا۔ اسی پلیٹ فارم کی درخواستوں کے بعد ایمیزون اور فلپ کارٹ نے اپنی مصنوعات کی فراہمی کو پلاسٹک کے مواد سے آزاد کرنے کا فیصلہ کیا۔

اس کے علاوہ لوگ ہجومی انداز میں انٹرنیٹ پر ارباب مجاز کو ای میل بھیج کر کسی خاص مقصد پر توجہ مبذول کرواتے ہیں۔ اکثر ای میل کا موضوع اور عمومی متن طے شدہ ہوتا ہے۔ کئی اجتماعی خط بھی لکھے جاتے ہیں۔ فعالیت پسند لوگ کئی بار عوام کے مسائل پر کھلے خط لکھتے ہیں۔ یہ خط کسی مخصوص شخص یا ذمے دار عہدے کے علاوہ صحافت اور الیکٹرانیک میڈیا کے لیے بھی جاری ہوتے ہیں۔ شخصی ملاقاتیں اور زبانی یاد دہانیاں بھی درخواست کا ایک طریقہ ہے۔ عدالت میں بھی لوگ کسی معاملے پر درخواست دائر کر سکتے ہیں، جو بعد میں مقدمے کی صورت اختیار کر سکتا ہے۔

## مزید دیکھیے
* عدالت
* اخلاق
* سماج

## حوالہ جات
راحت کاظمی

**راحت کاظمی** کا شمار پاکستان ٹیلی وژن کے اُن فنکاروں میں ہوتا ہے جنھوں نے 1970ء اور 1980ء کی دہائی میں معیاری ڈراما سازی کے سنہری دور میں اپنی غیر معمولی اداکاری سے پہچان بنائی۔ وہ بیک وقت سنجیدہ، رومانوی اور نفسیاتی کرداروں میں مہارت رکھتے ہیں۔ ان کی اداکاری میں وقار، ٹھہراؤ، زبان و بیان کی نفاست اور ڈرامائی طوالت کو مؤثر بنانے کی خاص صلاحیت دیکھی جاتی ہے۔ ان کے بارے میں کہا جاتا ہے کہ انھوں نے کردار کو نبھانے کی بجائے کردار میں ڈھل جانا اپنا اصول بنایا اور یہی خوبی انھیں اپنے معاصر اداکاروں سے ممتاز کرتی ہے۔
 
راحت کاظمی نے پاکستانی معروف اداکارہ، پروڈیوسر اور ہدایتکار ساحرہ کاظمی سے شادی کی جن کا تعلق پاکستان کے ممتاز ادبی اور فنی خانوادے ”کاظمی – صدیقی“ سے ہے۔ اس جوڑی نے ٹیلی وژن ڈرامے میں بطور فنکار اور بطور ہدایتکار کئی قابلِ ذکر پروجیکٹس پیش کیے۔ ان کے گھر کا ماحول فن، ادب اور ثقافت کے رنگوں سے آراستہ ہے جبکہ ان کے بچوں نے بھی تخلیقی میدانوں میں دلچسپی دکھائی۔

راحت کاظمی کے نمایاں ڈراموں میں ننگے پاؤں، احساس، دھوپ کنارے، پ، ’’پرسوں‘‘، ’’پہچان‘‘، ’’آگاہ‘‘ اور ’’پناہ‘‘ شامل ہیں۔ خاص طور پر ’’دھوپ کنارے‘‘ میں ڈاکٹر احسن کا کردار پاکستانی ڈراما تاریخ کا کلاسیکی کردار سمجھا جاتا ہے۔ انھوں نے معروف مصنفین جیسے حسینہ معین، منو بھائی اور اشفاق احمد کے متعدد اسکرپٹس کو اپنے فن سے لازوال بنایا۔ ان کی شائستگی، اردو تلفظ کی درستی اور مکالموں کی ادائیگی نے بھی پاکستانی ڈرامے کی زبان کو سنوارنے میں اہم کردار ادا کیا۔

علاوہ ازیں راحت کاظمی نے انگریزی زبان کے متعدد تھیٹر پلے بھی کیے جن میں شیکسپئیر اور برنارڈ شا کے ڈرامے شامل تھے۔ وہ پاکستان میں انگریزی تھیٹر کے احیاء اور معیار کو بلند کرنے والے چند نمایاں ناموں میں سے ایک ہیں۔ بعد ازاں انھوں نے فلم، ٹیلی وژن اور تھیٹر کی تدریس سے وابستگی اختیار کی اور نوجوان فنکاروں کی تربیت کو اپنی توجہ کا مرکز بنایا۔ ان کی شخصیت کو سنجیدگی، علمی وقار اور تہذیبی احساس کا امتزاج قرار دیا جاتا ہے۔

راحت کاظمی آج بھی پاکستان کے ثقافتی افق پر ایک معتبر اور باوقار نام ہیں جو کئی دہائیوں کے فنی سفر کے باوجود اپنی وضع دار اور سنجیدہ شخصیت کے باعث ناظرین اور ناقدین کے درمیان یکساں احترام رکھتے ہیں۔

## حوالہ جات

زمرہ:1946ء کی پیدائشیں
زمرہ:بقید حیات شخصیات
زمرہ:بیسویں صدی کے پاکستانی مرد اداکار
زمرہ:پاکستانی ٹیلی ویژن میزبان
زمرہ:پاکستانی شیعہ
زمرہ:پاکستانی مرد ٹیلی ویژن اداکار
زمرہ:پاکستانی ٹیلی ویژن ہدایت کار
زمرہ:پنجابی شخصیات
زمرہ:کراچی کے مرد اداکار
زمرہ:گورڈن کالج (پاکستان) کے فضلا
زمرہ:اکیسویں صدی کے پاکستانی مرد اداکار
زمرہ:اردو سنیما میں مرد اداکار
زمرہ:نگار اعزاز جیتنے والی شخصیات
زمرہ:مہاجر شخصیات
زمرہ:پشتو سنیما کے مرد اداکار
زمرہ:ہندوستانی نژاد پاکستانی شخصیات
کشتی کی باقیات

**کشتی کی باقیات**  کسی غرقاب کشتی کے باقی ماندہ ملبے، کشتی پرزوں، مسافرین کی مردہ لاشیں، ان کے سامان، جہاز رانی اور جہاز رانوں اور ان کے اہم انتظامیہ کی چیزوں کو کہا جاتا ہے۔ ان سب چیزوں میں کچھ چیزیں پانی کی سطح کے اوپر مل سکتے ہیں اور سمندر کی تہ پر مل سکتے ہیں۔ غرقاب جہاز میں سے کچھ چیزیں پانی کی سطح پر یا سمندر کے کنارے زمین کے کسی کونے پر پہنچ سکتے ہیں۔ ان میں کئی بار مردہ لاشیں ہو سکتے ہیں۔ انسانی لاشیں غرقاب ہو کر پانی کی سطح پر از خود پھیلتے پھلیتے پہنچ سکتی ہیں، مگر ان میں وقت کے گزرنے کے ساتھ ساتھ بد بو پیدا ہو سکتی ہے۔ مردہ انسانی لاشیں وقت کے ساتھ مسخ شدہ ہو سکتی ہیں۔ کئی بار رنگ بدل کر سفید یا سیاہ ہو سکتا ہے۔ نیز یہ بھی ممکن ہے جس حادثے کی وجہ سے ایک جگہ پر نہ ہو بلکہ ٹکڑوں میں دست یاب ہو۔ یہ بھی ممکن ہے کہ انسانی جسم کا بیشتر حصہ یا کچھ حصہ مچھلی اور دیگر آبی جانور جیسے کہ شارک کھا لیں۔ اصل جہاز میں اکثر ثابت اور پھیلا ہوا حصہ سمندر کے اندر ہی پایا جاتا ہے۔ مگر جہاز جب ڈوبتا ہے تو اکثر بکھر جا سکتا ہے۔ اس کی وجہ سے اکثر چھوٹے چھوٹے پرزے آبی سطح کے اوپر جا سکتے ہیں۔ یہ آبی سفر کرنے والوں کسی غرقاب جہاز کے مقام کا اشارہ بھی دے سکتے ہیں۔ مسافرین اور جہاز رانی کے سامان بھی اسی طرح پانی بہت نیچے یا سطح پر مل سکتے ہیں۔ محققین جہاز سے ملنے والے ملبے کی مناسبت سے حادثے کی وجوہ پتہ چل سکتے ہیں۔ 

## چند دست یاب کشتیوں کی باقیات
کچھ لوگوں کا دعوٰی ہے کہ حضرت نوح علیہ السلام کی کشتی کی باقیات ایک پہاڑ کی چوٹی سے مل گئیں ہیں۔ 

2017ء میں جاپان کے اوگا شہر کے قریب اکیتا ضلع کے ساحل پر غرقاب کشتی کا ملبہ اور انسانی ڈھانچے بر آمد ہوئے تھے۔ جاپانی حکام ان آٹھ افراد کی لاشوں کی شناخت کرنے کی کوشش میں لگے تھے جن کی لاشیں اس لکڑی کی کشتی سے ملی ہیں۔ یہ دعوٰی کیا گیا ہے کہ یہ شمالی کوریا کے چند ماہی گیر اسی علاقے میں لاپتہ ہو گئے ہیں۔

نومبر 2019ء میں دریائے ستلج میں کشتی الٹ گئی، ڈوبنے والے 10 افراد کی لاشیں نکال لی گئیں۔کشتی میں تیس افراد سوار تھے۔ علاقے کے مکینوں کے مطابق کشتی میں سوار افراد کا تعلق ہیڈ سلیمانکی اور حویلی لکھا سے ہے۔ متاثرہ افراد معمول کے مطابق کھیتی باڑی کے لیے دریا عبور کرکے میں جا رہے تھی۔

## مزید دیکھیے
* حادثہ
* سمندر
* جہاز رانی

## حوالہ جات

زمرہ:تباہ شدہ بحری جہاز
زمرہ:قانون بحر
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:بحری حادثات
زمرہ:میری ٹائم سیفٹی
زمرہ:بحری اصطلاحات
موت کی دھمکی

**موت کی دھمکی**  ایک طرح کی دھمکی ہے، جو اکثر گم نامی میں کسی ایک شخص یا لوگوں کے گروہ کی جانب سے دی جاتی ہے کہ کسی دوسرے شخص یا گروہ کا قتل کیا جا سکتا ہے۔ ان دھمکیوں کا مقصد یہ ہوتا ہے کہ اکثر متاثرہ شخص کو ڈرایا جا سکے کہ اس کے رویے میں بدلاؤ لایا جا سکے اور اس طرح موت کی دھمکی ایک طرح سے زور زبر دستی کا معاملہ ہے۔ مثلًا کسی عوامی شخصیت کو موت کی دھمکی دی جا سکتی ہے کہ وہ کوئی مجرمانہ تحقیق بند کی جائے یا کوئی حمایتی مہم بند کی جائے۔ زیادہ تر قوانین کے تحت موت کی دھمکی ایک سنگین اور قابل سزا جرم ہے۔

## بھارت میں موت کی دھمکیوں کی کچھ مثالیں
بالی وڈ کے مشہور ادا کار سلمان خان 1998ء میں کالے ہرن کے الزام میں گرفتار ہوئے تھے۔ اس کے بعد فیس بک پرجان سے ماردینے کی انھیں دھمکی ملی تھی جس کے بعد پولیس متحرک ہو گئی تھی۔ یہ اسٹوڈنٹ آف پنجاب یونیورسٹی (سوپو) کے فیس بک پیج پرلکھی گئی۔ یہ پوسٹ وائرل ہونے کے بعد پولیس نے تحقیقات کا آغاز کر دیا۔یہ پوسٹ گیری شوٹر کی جانب سے لکھا گیا تھا۔ آئی اے این ایس رپورٹ کے مطابق اس پوسٹ کے ساتھ سلمان خان کی تصویر بھی تھی۔

جواہر لال نہرو یونیورسٹی کے طلبہ کنہیا کمار اور عمر خالد کو پستول کے ساتھ موت کی دھمکی دی گئی تھی، کیوں کہ ان لوگوں پر الزام ہے انھوں نے جامعہ میں بھارت مخالف نعروں کی حوصلہ افزائی کی تھی۔ اس معاملے میں دو افراد گرفتار ہوئے تھے۔

اتر پردیش میں مہلوک ہندو سماج پارٹی قائد کملیش تیواری کی اہلیہ کرن تیواری کو موت کی دھمکیاں موصول ہونے کا دعوٰی کیا گیا ہے۔ واضح رہے کہ کملیش کو دن دہاڑے گذشتہ اکتوبر 2019ء میں ہلاک کر دیا گیا تھا۔ ان پر اسلام اور پیغمبر اسلام پر نازیبا تبصروں کی وجہ سے جہاں ایک جانب موت کے فتوے جاری تھے تو دوسری جانب ان کے بھارتیہ جنتا پارٹی اور کچھ ہندو قائدین سے بھی کشیدہ تعلقات تھے۔ ریاستی حکومت نے کملیش کو فراہم کردہ صیانتی انتظامات کافی کم کر دیے اور ان کی ہلاکت کے وقت صرف ایک پولیس سپاہی ان کے یہاں تھا۔ کملیش کی اہلیہ کرن تیواری کے بہ موجب جو اب ہندو سماج پارٹی کی صدر بنی تھی۔ انھیں لاتور، مہاراشٹر سے موت کی دھمکی موصول ہوئی ہے۔ یہ خط گنیش ناگ راؤ نامی شخص کی جانب سے تحریر کردہ ہے جس کے 9 کے منجملہ 2 صفحات اردو میں تحریر کردہ ہیں۔

## مزید دیکھیے
* موت
* قتل
* قتل عام
* سزائے موت

## حوالہ جات

زمرہ:تشدد
زمرہ:جرائم
زمرہ:دہشت گردی
زمرہ:موت
زمرہ:جارحیت
زمرہ:قتل
زمرہ:ویکی ڈیٹا سے مطابقت رکھنے والی مختصر تفصیل
زمرہ:دادا گیری
پرینک

**پرینک**  سے مراد ایک عملی لطیفہ ہے جیسا کہ اصل انگریزی زبان کے الفاظ *پریکٹیکل جوک* ظاہر کرتے ہیں۔ یہ ایک شرارت پر مبنی ترکیب ہوتی ہے جو کسی پر آزمائی جاتی ہے، جس سے عمومًا متاثرہ شخص شرمندہ، پریشان، ششدر یا غیر آرام دہ کیفیت کا شکار ہو سکتا ہے۔ ایک شخص کو یہ پرینک انجام دیتا ہے *پرینک اسٹر* (Prankster) کے نام سے جانا جاتا ہے۔ پرینک کو جن دیگر انگریزی ناموں سے جانا جاتا ہے، ان میں **گیگ** (gag)، **جیپ** ( jape) اور **شینانیگن** (shenanigan) شامل ہیں۔

## بر صغیر میں پرینک ثقافت کی آمد اور اس کے مضر اثرات
ماہرین عمرانیات کا خیال ہے جس طرح کہ بلیو وہیل کا کھیل جیسی وبا مغربی دنیا سے ہوتے ہوئے بھارت اور پھر پاکستان پہنچی، اسی طرح سے پرینک کے اثرات اب پاکستان پر بھی پڑنے لگے ہیں۔ یہی وجہ ہے کہ پاکستانی لڑکے، لڑکیاں بھی اس مرض میں مبتلا دکھائی دینے لگے ہیں۔ تیزی سے زور پکڑتی اس وبا کو قابو کرنے کے لیے بلیو وہیل ہی کو مثال بنا دینا چاہیے۔ والدین کو اس سے سبق سیکھتے ہوئے اپنی اولاد کو ایسے افعال سے باز رکھنا چاہیے تاکہ پھر کبھی ایسا خونی واقعہ نہ ہو۔ ایک ایسا ملک جہاں گاڑی کی ٹکر پر ہی لوگ مشتعل ہو کر اصلٰحہ کا استعمال کر نے پر آمادہ رہتے ہیں وہاں ایسے بھیانک مذاق کو اعصابی، جذباتی و نفسیاتی طور پر لاغر معاشرہ بھلا کیسے برداشت کر سکتا ہے۔

پاکستان کے شہر لاہور کے لٹن روڈ کے رہائشي گھر سے پرينک شوٹ کرنے نکلے تین لڑکے نکلے تھے، ليکن ان ميں سے ايک خود شوٹ ہوگيا۔ مقتول زوہير، حسنات اور صبور کے ساتھ سڑک پر لوگوں کو بھوت بن کر ڈرا رہا تھا۔ پرينک شوٹ کے دوران جھگڑا ہوا جس پر نامعلوم افراد نے فائرنگ کي اور زہير موقع پر ہي دم توڑ گيا۔ برصغیر میں اس طرح کے کچھ اور واقعات بھی پیش آئے جہاں اگر جانی نقصان نہیں بھی ہوا ہے تو بھی لڑائی جھگڑے اور کچھ ناچاقی صورت حال غیر ضروری پرینکوں کی وجہ سے ہوئی ہے۔

## مزید دیکھیے
* لطیفہ

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:اصناف ٹیلی ویژن
زمرہ:مزاح
زمرہ:لطائف
زمرہ:فریب دہی
زمرہ:ظرافت
زمرہ:مشاغل
آئینہ نما ویب سائٹ

تصغیر|آئینے کی عکاسی کو دکھانے یا اس کی نمائندگی کرنے والی ایک تصویر۔ آئینہ نما ویب گاہ اسی طرح سے ایک ویب گاہ کے مواد کو ہو بہ ہو پیش کرتی ہے یا اس پیش کش میں کچھ برائے نام فرق ہو سکتا ہے۔
**آئینہ نما ویب گاہ**  کچھ دیگر ویب سائٹوں کی ہو بہ ہو نقل ہیں۔ ایسی ویب سائٹوں کا یو آر ایل اصل ویب گاہ سے مختلف ہوتا ہے، مگر ان میں جو مواد ہوتا ہے وہ ایک جیسا یا تقریبًا ایک جیسا ہی ہوتا ہے۔ ایک عام آئینہ نما ویب گاہ کا مقصد نیٹ ورک ٹریفک کو کم کرنا، رسائی کی رفتار بہتر بناتا ہے، اصل ویب گاہ کی موجودگی کو بہتر کر سکتا ہے یا پھر حقیقی دورانیے میں اصل سائٹ کے مواد کا بیک اپ کرتی ہے۔ تخریب کاری کے ارادے سے رو نما آئینہ نما ویب گاہ اس بات کی کوشش کرتی ہیں کہ صارف کی معلومات کو چرایا جائے، مالویئر تقسیم ہو یا اصل ویب گاہ کے مواد سے منافع کمایا جائے اور اس طرح سے منفی استعمال بہ روئے کار لایا جائے۔

## ویب سازی کی آسانی سے دستیاب سہولت کا استعمال
کئی سائٹ کے مالکین اس بات سے ناآشنا ہیں کہ کیسے ایک اچھی ویب گاہ کو شروع سے بنائیں۔ یا تو انھیں دیگر ویب سازی کی سہولت فراہم کنندوں پر انحصار کرنا پڑتا ہے یا وہ موجود انٹرنیٹ کے آسان ترین ویب ساز آلات کو بہ روئے کار لاتے ہیں۔ یہ ویب ساز آلات سبھی پلیٹ فارموں پر موجود ہیں اور سریع الاستعمال ہیں۔ مگر ان کے ساتھ ایک مسئلہ یہ بھی ہے کہ یہ ہو بہ ہو قسم کی سائٹوں کو تیار کرتے ہیں۔ اس حساب سے اگر سو صارفین انھی ویب ساز آلات کو بہ روئے کار لائیں تو ممکن ہے کہ 100 ایک جیسے صفحۂ اول، ہمارے بارے میں، ہم سے رابطہ کیجیے وغیرہ۔ اس طرح کے آئینہ نما صفحات انٹرنیٹ کے صارفین کو کوئی اضافی مفید معلومات نہیں فراہم کرتے۔

## مزید دیکھیے
* انٹرنیٹ
* ویب سائٹ

## حوالہ جات

زمرہ:ویب 1.0
زمرہ:ویب سائٹ
زمرہ:ویکی ڈیٹا سے مختلف مختصر وضاحت
زمرہ:آفات سے نمٹنے کی تیاری
زمرہ:انٹرنیٹ
یوسف سمرقندی

**یوسف سمرقندی** خواجہ محمد باقی باللہ کے مرید خاص تھے۔ انھوں نے ایک جماعت شیخ احمد سرہندی کے پاس بھیجی جس میں آپ بھی تھے۔ آپ نے سلوک کی منازل مجدد الف ثانی کے زیر سایہ طے کی۔ آپ کا وصال مجدد الف ثانی کے قدموں میں سرہند شریف میں ہوا۔

## بیعت
یوسف سمرقندی کو بیعت کا شرف خواجہ محمد باقی باللہ کے دست حق پرست پر حاصل ہوا۔ آپ نے خواجہ باقی باللہ سے سلسلہ عالیہ نقشبندیہ کے فیوض اخذ و کسب کرتے رہے۔

## مجدد کی بارگاہ میں
خواجہ محمد باقی باللہ نے اپنے جن مریدوں کو شیخ احمد سرہندی المعروف مجدد الف ثانی کے ہمراہ روحانی تربیت کے لیے دہلی سے سرہند شریف روانہ فرمایا تھا ان میں یوسف سمرقندی بھی شامل تھے۔ خواجہ محمد باقی باللہ نے مجدد الف ثانی سے آپ کی خاص طور پر سفارش فرمائی تھی۔
آپ نے سرہند شریف میں حضرت مجدد الف ثانی حوالے سے فیوض و برکات حاصل کیے اور بہت جلد ترقیات سے مشرف ہوئے۔ یوسف سمرقندی خواجہ محمد باقی باللہ کے وصال کے بعد سرہند شریف ہی میں مقیم ہو گئے تھے۔ بعد ازاں کچھ مدت کے لیے اپنے وطن مالوف چلے گئے۔

## خصائل
یوسف سمرقندی نہایت خلیق اور تکلف سے پاک طبیعت کے مالک تھے۔ آپ سادہ زندگی بسر کرنے
والے بزرگ تھے۔

## وصال
ایک عرصہ کے بعد یوسف سمرقندی اپنے وطن مالوف سے 1022ھ بمطابق 1616ء میں سرہند شریف تشریف لائے۔ دوران کسب سلوک ہی آپ کا آخری وقت آ پہنچا۔ مرض الموت میں عالم نزع میں تھے کہ مجدد الف ثانی آپ کے سرہانے تشریف فرما ہوئے۔ آپ نے مکمل تضرع و حسرت سے عرض کیا کہ حضرت! آخری وقت آ گیا ہے۔ ایک نگاه و توجہ فرمائیں کہ بلند مقصد سے ایک چیز ہاتھ لگے۔ حضرت مجدد الف ثانی کے دل میں یوسف سمرقندی کی نیاز مندی کی بنا پر کشادگی پیدا ہوئی اور آپ نے توجہ فرمانی شروع کی۔ کچھ مدت کے بعد سر اٹھایا اور ارشاد فرمایا: ہاں! مولانا یوسف ! کہو کہ کیا ہوا؟
آپ نے اپنا سر حضرت مجدد الف ثانی کے پاؤں پر رکھا اور عرض کیا: الحمد لله! جس چیز کا دل طالب تھا، وہ جلوہ گر ہوئی ہے۔ کہا اور جان جاناں کے سپرد کردی۔ 

## حوالہ جات

زمرہ:نقشبندی صوفیاء
شاعری کی تاریخ

شاعری ایک فن ہے۔ یہ ما قبل تاریخ کے زمانہ سے موجود ہے۔ زمانہ قدیم میں روایتی تاریخ، نسب نامہ اور قوانین کوشاعری کی شکل میں شفوی طور پر یاد کر لیا جاتا تھا۔ نجومی اور کاہن بھی اپنے منتر اور دعا شاعری کی شکل میں پڑھتے تھے۔ شاعری ہمیشہ موسیقی سے قریب تر رہی ہے۔ ابتدا میں بھجن اور منتر کو بطور شعر پرھا جاتا تھا جیسے سمیری کے پجاری لوگ کیا کرتے تھے۔ زمانہ کے زیادہ شعری نمونے دعا، منتر، بھجن، مذہبی کہانیوں پر مشتمل ہے مگر محبت کے نغمے، روزمرہ کے موضوعات اور سماجی و تاریخی واقعات بھی صنف شعر میں محفوظ کیے گئے ہیں۔ چونکہ قافیہ بند کلام کو یاد کرنا آسان ہوتا ہے لہذا جب لکھنے کا رواج نہیں تھا تب اہم واقعات کو شعر کے اوزان میں محفوظ کر لیا کرتے تھے۔ اسی لیے وید کا زمانہ (1500 ق م تا 1000 ق م ) اور اوڈیسی کا زمانہ (800 ق م تا 675 ق م ) کے واقعات اور حالات کو ما قبل تاریخ کے زمانہ میں شعر میں محفوظ کیا گیا اور شفوی طور زمانہ در زمانہ نسل در نسل منتقل ہوتا رہا یہاں تک کہ لکھنا ایجاد ہوا اور انھیں قلمبند کیا گیا۔ تمام تر قدیم ادب اور زبان کا سب سے پہلا اور ابتدائی نمونہ ادب شاعری میں ہی دستیاب ہے۔ گویا کسی بھی زبان میں ادب کی ابتدا ہی شاعری سے ہوتی ہے۔

براعظم افریقا میں ما قبل تاریخ کے زمانہ سے ہی شاعری کی ابتدا ہو چکی تھی اور شکار کے واقعات، مدحیہ شاعری، درباری شاعری، دریائے نیل کی سلطنتوں اور بادشاہوں کے حالات اور واقعات پر مبنی شاعری، جنگوں کے حالات پر مبنی شاعری اور دریائے نیل اور نیجر کے علاقوں کے سماجی حالات کی شاعری کے نمونے ملتے ہیں۔. افریقا میں برمی ادب کے چند تحریری شعری نمونے ملے ہیں جو 25ویں صدی ما قبل مسیح کے ہو سکتے ہیں۔ افریقا میں جدید آبادکاری اور کالونائزیشن سے قبل شاعری کی محفلیں اور شعری تھیٹر عام تھے اور تقریباً تمام ثقافتوں میں اس کا رواج موجود تھا۔

## حوالہ جات

زمرہ:تاریخ شاعری
زمرہ:ویکی ڈیٹا سے مطابقت رکھنے والی مختصر تفصیل
خواجہ عبیداللہ کلاں

**خواجہ عبید اللہ کلاں** خواجہ محمد باقی باللہ کے بڑے فرزندے ہیں۔ آپ دو سال کے تھے جب والد بزرگوار کا وصال ہو گیا۔ آپ کی تعلیم و تربیت مجدد الف ثانی نے کی۔ آپ ان کے خلیفہ خاص تھے۔

## ولادت
خواجہ محمد باقی بالله کی دو ازواج تھیں، جن کے
بطن مبارک سے خواجہ قدس سرہ کے دونوں صاحبزادے ایک ہی سال 1010ھ بمطابق 1601ء میں پیدا ہوئے۔
عبید اللہ یکم ربیع الاول 1010ھ بمطابق 20 اگست 1601ء کو پیدا ہوئے۔ چونکہ ایک بزرگ نے آپ کی ولادت سے پہلے ایک واقعہ دیکھا تھا کہ خواجہ باقی باللہ کا ایک فرزند خواجہ عبید اللہ احرار (متوفی 896ھ/1491ء) کا ہم نام ہوگا، لہذا اسی اشارہ کی وجہ سے آپ کا نام عبیداللہ رکھا گیا لیکن آپ معروف خواجہ کلاں کے نام سے ہوئے۔

## والد کا اظہار مسرت
عبید اللہ کی ولادت با سعادت پر آپ کے والد بزرگوار حضرت خواجہ باقی باللہ کو بڑی مسرت و خوشی ہوئی۔ حضرت خواجہ نے بیٹے کی ولادت، اذان و اقامت اور تسمیہ کے بارے میں جواشعار کہے جو زبدة المقامات میں درج ہیں۔

## مجدد کی توجہ
بیٹوں کی ولادت کے تھوڑے ہی دنوں بعد جب خواجہ محمد باقی باللہ نے بار زندگی سے سبکدوش ہونے کا عزم کیا تو ایک روز اپنے خلیفہ اعظم شیخ احمد سرہندی المعروف مجدد الف
ثانی سے فرمایا: میرے بدن پر ضعف غالب ہو رہا ہے اور زندگی کی امید کم ہو گئی ہے، لہذا بچوں کے حالات سے خبردار رہنا۔بعد ازاں حضرت خواجہ نے دونوں صاحبزادگان کو اپنے پاس طلب فرمایا۔ جو اس وقت دونوں صاحبزادگان اپنی اناؤں کی گود میں تھے۔ جب ان مخدوم زادوں کو حضرت خواجہ کے پاس لایا گیا تو آپ نے مجدد الف ثانی کو حکم فرمایا کہ ان پر توجہ کرو۔ مجدد نے تواضع کی۔ حضرت خواجہ نے مبالغہ فرمایا تو مجدد نے ناچار خواجہ باقی باللہ کے سامنے دونوں صاحبزادگان پر توجہ کی یہاں تک کہ توجہ کا اثر ظاہر ہوا۔

## تعلیم و تربیت
عبید اللہ کلاں حضرت مجدد الف ثانی کی روحانی تربیت میں رہے اور خواجہ حسام الدین کے اہتمام سے فضل وصلاح سے بہرہ ور ہوئے۔ علوم ظاہر کی تکمیل فرمائی۔ علم التاریخ اور انساب میں حصہ کامل حاصل کیا۔ تصوف سے خصوصی شغف تھا اورعلم انشاء میں کمال مہارت کے حامل تھے۔

## علوم باطنی کا کسب
عبید اللہ کلاں نے طریقہ عالیہ نقشبندیہ کا کسب و اخذ مجدد الف ثانی سے کیا۔ مجدد نے ایک بار خواجہ باقی باللہ کی حیات میں آپ کو توجہ دی تھی۔ جب آپ سن تمیز کو پہنچے تو حضرت مجدد نے دونوں صاحبزادگان کو صوری و معنوی فضائل سے آراستہ و پیراستہ کیا۔
عبید اللہ کلاں نے خواجہ باقی باللہ کے اشارہ سے طریقہ عالیہ نقشبندیہ کا شغل شیخ اللہ داد دہلوی سے حاصل کیا اور اپنے بزرگوں کی صفائے نسبت سے مشرف ہوئے۔

## خصائل و فضائل
عبید اللہ کلاں کے اخلاق حسنہ و طریقہ سکینہ و تمکین طبعی اپنے بزرگوں کے طریقہ پر تھے اور یگانہ روزگار تھے۔ خلوت اور گمنامی میں خوش رہتے تھے اور مطالعہ کتب آپ کا انیس و رفیق تھا۔

## وصال
خواجہ عبید اللہ کلاں کا وصال پیر کے روز 8 جمادی الثانی 1074ھ بمطابق 7 جنوری 1664 میں ہوا۔ آپ کی تاریخ وفات 18 جمادی الاول 1073ھ بمطابق 17 جنوری 1673ء بھی منقول ہے۔ آپ کی تدفین والد بزرگوار خواجہ محمد باقی باللہ کے قریب دہلی کے قبرستان میں کی گئی۔

## اولاد
خواجہ عبید اللہ کلاں کی اولاد میں صرف ایک بیٹی تھی۔ اس بیٹی کا عقد مجدد الف ثانی کے صاحبزادے خواجہ محمد یحیی کے ساتھ ہوا۔

## تصانیف
خواجہ عبد اللہ کلاں تحریر و تصنیف کا عمدہ شوق رکھتے تھے۔ آپ کی درج ذیل تصانیف کا ذکر ملتا ہے۔
# احوال صحابہ و تابعین و تبع تابعین و مشائخ دین
# تذکرہ مشائخ
# مبلغ الرجال
# مکتوبات 

## حوالہ جات
آذربائیجان–پاکستان تعلقات

**آذربائیجان–پاکستان تعلقات **آذربائیجان اور پاکستان کے مابین خارجہ تعلقات ہیں۔ باکو میں پاکستان کا ایک سفارت خانہ ہے اور آذربائیجان کا اسلام آباد میں ایک سفارت خانہ ہے۔ دونوں ممالک کو **اسٹریٹجک شراکت دار** سمجھا جاتا ہے۔ اور آذربائیجان پاکستان سیکیورٹی تعاون کا آپس فوجی شعبے سے لے کر فوجی تعلقات تک اور سیکیورٹی ایجنسیوں کے مابین بھی تعاون بڑھا رہا ہے۔

دونوں ملکوں کے مابین جدید تعلقات اس وقت قائم ہوئے جب 9 جون 1992 کو، سوویت یونین کے خاتمے کے بعد جمہوریہ آذربائیجان آزاد ہوا۔ پاکستان نے آذربائیجان کو 12 دسمبر 1991 کو تسلیم کیا تھا- پاکستان ان ممالک میں شامل تھا جنھوں نے آذربائیجان کو تسلیم کیا تھا۔ دونوں ممالک کے مابین تجارت اور تعاون مستقل طور پر فروغ پا رہا ہے، دونوں ممالک کے مابین تجارت کو بہتر بنانے کے طریقوں پر متعدد اجلاس منعقد ہوئے ہیں۔

دونوں ممالک کے آفیشلز نے مارچ 2013 میں یہ کہا تھا کہ آذربائیجان اور پاکستان  آپس کے "اسٹریٹجک شراکت داری کے تعلقات"  سے لطف اندوز ہوئے ہیں. 

## سرکاری ملاقاتیں
فاروق لغاری 1995 میں آذربائیجان کا دورہ کرنے والے پاکستان کے پہلے صدر تھے۔ایک سال بعد ، حیدر علیئیف اسلام آباد گئے۔ حیدر علیئیف اور پاکستان کی وزیر اعظم بینظیر بھٹو کے مابین متعدد ملاقاتیں ہوئی جن کا اختتام 9 معاہدوں پر دستخط پر ہوا ، جو سفارتی لحاظ سے اہم تھے۔

دونوں ممالک کے مابین دفاعی اور فوجی تعاون سے متعلق معاہدہ 2002 میں نتیجے پہ پہنچا۔

## معاشی تعلقات
موسم خزاں 1995 میں ، دونوں ممالک نے تجارت اور معیشت کے میدان میں تعاون اور ریاستی سطح پر مشترکہ کمیشن کے قیام سے متعلق ایک پروٹوکول پر دستخط کیے۔مذکورہ کمیشن کی میٹنگیں ہر 2 سال بعد دونوں ممالک کے دار الحکومت شہروں میں ہوتی ہیں۔ 2005 میں نیشنل بینک آف پاکستان کی ایک شاخ باکو میں کھولی گئی 

## فوجی تعاون
آذربائیجان پاکستان سے جے ایف-17 تھنڈر لڑاکا طیارے خریدنے کے لیے بات چیت کر رہا ہے۔[<sup>[6]</sup>](https://ur.wikipedia.org/wiki/Azerbaijan%E2%80%93Pakistan_relations) [<sup>[7]</sup>](https://ur.wikipedia.org/wiki/Azerbaijan%E2%80%93Pakistan_relations)

## بین الاقوامی حمایت
پاکستان ان چند ممالک میں سے ایک ہے جس نے خوجالی قتل عام کو تسلیم کیا ہے۔ جسے ارمینیا نے آزربائیجان کے عوام کے خلاف نسل کشی کے طور پر کرایا تھا۔

## انسان دوستی تعاون
08 اپریل، 2015 کو آذربایجان بین الاقوامی ترقیاتی ایجنسی (اے ڈی اے اے) کے ذریعہ پاکستان کے مختلف شہروں کے دیہی علاقوں میں اکتوبر کے مہینے کے دوران سیلاب کی تباہ کاریوں کے متاثرین کو انسانی امداد کی فراہمی کی گئی.

## ثقافتی روابط
پاکستان اور آذربائیجان کے مابین تعلقات مذہبی اور ثقافتی شعبوں میں بھی فروغ پاتے ہیں۔ باکو اسٹیٹ یونیورسٹی میں پاکستانی –  اردو زبان کی ایک خاص شاخ موجود ہے۔

## سفارتخانہ
آذربائیجان میں اسلامی جمہوریہ پاکستان کے مجاز سفیر سئید خان مہمند ہیں جبکہ پاکستان میں جمہوریہ آذربائیجان کے مجاز سفیر ڈشگین شکاروف ہیں۔

## مزید دیکھیے
* آذربائیجان
* پاکستان
* سفارتی تعلقات

## بیرونی روابط
* 
* 
* An official website of the Embassy of Pakistan in Azerbaijan
* An official website of a branch of the National Bank of Pakistan in Baku

## حوالہ جات

زمرہ:آذربائیجان پاکستان تعلقات
زمرہ:آذربائیجان کے دوطرفہ تعلقات
زمرہ:پاکستان کے دوطرفہ تعلقات
زمرہ:ویکی ڈیٹا سے مختلف مختصر وضاحت